En 49-årig skal lørdag formiddag fremstilles i grundlovsforhør. Hun blev anholdt fredag aften, da hun ved 21-tiden fægtede med en kniv mod to betjente på Boulevarden i Aalborg. Kort forinden havde hun truet en tjener på en beværtning med kniven, da hun blev bedt om at forlade stedet. Betjentene forsøgte først med peberspray at få kvinden til lægge kniven fra sig. Det ville hun ikke, og derfor trak betjentene deres tjenestepistoler. - Hun kaster så kniven efter dem, så den rammer en halv meter fra den ene betjent, siger vagtchef fra Nordjyllands Politi Per Jørgensen. Herefter får betjentene anholdt den 49-årige kvinde. Baggrunden for episoden var, at kvinden var mødt op på Down Town i Aalborg, selv om hun havde forbud mod at komme på stedet. Da en tjener bad hende forlade Down Town, trak hun en kniv og truede ham, hvorefter politiet blev tilkaldt.

Opsummering:
To betjente måtte fredag aften trække pistol og peberspray, for at få en 49-årig kvinde under kontrol.